CELEX: 62017CN0181
Language: da
Date: 2017-04-07 00:00:00
Title: Sag C-181/17: Sag anlagt den 7. april 2017 — Europa-Kommissionen mod Kongeriget Spanien

19.6.2017   
            
            
               DA
            
            
               Den Europæiske Unions Tidende
            
            
               C 195/15
            
         Sag anlagt den 7. april 2017 — Europa-Kommissionen mod Kongeriget Spanien
   (Sag C-181/17)
   (2017/C 195/20)
   Processprog: spansk
   
      Parter
   
   
      Sagsøger: Europa-Kommissionen (ved J. Hottiaux og J. Rius, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås i overensstemmelse med artikel 258 i traktaten om Den Europæiske Unions funktionsmåde, at Kongeriget Spanien har tilsidesat sine forpligtelser i henhold til artikel 3 og artikel 5, litra b), i forordning (EF) nr. 1071/2009 om betingelser for udøvelse af transporterhvervet, idet det har fastsat et mindsteantal af køretøjer, for at der kan opnås tilladelse til offentlig transport.
            
         
               —
            
            
               Kongeriget Spanien tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Søgsmålet anlagt af Europa-Kommissionen mod Kongeriget Spanien vedrører anvendelsen af Europa-Parlamentets og Rådets forordning (EF) nr. 1071/2009 af 21. oktober 2009 om fælles regler om betingelser for udøvelse af vejtransporterhvervet og om ophævelse af Rådets direktiv 96/26/EF (EUT 2009, L 300, s. 51) (1).
   Det er Kommissionens opfattelse, at Kongeriget Spanien har tilsidesat sine forpligtelser i henhold til den nævnte forordnings artikel 3, stk. 1 og 2, og artikel 5, litra b), idet det har indført et krav om, at virksomhederne råder over mindst tre køretøjer for at kunne opnå tilladelse til offentlig transport.
   
      (1)  EUT 2009, L 300, s. 51